|  |  |  |  |
| --- | --- | --- | --- |
| **Fusha:** Shkencat natyrore | **Lënda:** Biologji | **Shkalla:** 5 | **Klasa:** 11 |
| **Tema mësimore:** Ushtrime | | **Situatat e të nxënit:** Punë me ushtrime logjike dhe të menduar kritik | |
| **Rezultatet e të nxënit të kompetencave të fushës sipas temës mësimore:**  **Nxënësi/ja:**   * Ushtron veten për punë të pavarur * Zgjidh pyetje me alternativa “e saktë apo e gabuar” * Skicon pamje të ndryshme biologjike  - aftësohet në zgjidhjen logjike të ushtrimeve;  - mban qëndrim pozitiv ndaj punës së shokëve në grup dhe në klasë. | | **Fjalë kyçe:**  - Koncepte në ushtrime të kapitujve që dalin gjatë zgjidhjes së ushtrimeve | |
| **Burimet:**  -Teksti mësimor “Biologjia 11” | | **Lidhja me fushat e tjera ose me temat ndërkurrikulare:** | |
| **Përshkrimi kontekstual i situatës:**  Ushtrimet e tre kapitujve që punohen në këtë orë mësimore nxitin kompetencat e të menduarit, të komunikimit dhe të shprehurit, si dhe zhvillojnë të nxënit. | | | |
| **Metodologjia dhe veprimtaritë e nxënësve: Punë në grupe** Grupet janë me nga 4-5 nxënës. Secili prej tyre përmban lloje të ndryshme inteligjencash.  **Grupi 1 –**Punon ushtrime me nivele të ndryshme vështirësie si:  Vlerësoni përshkrimet për frymëmarrjen aerobe dhe anaerobe? Ushtrim logjik, i cili ka të bëjë me regjistrimin e vëllimit të ajrit që thithet dhe del jashtë gjatë ushtrimeve fizike. Analizë logjike e grafikut se si ndryshon ritmi i frymëmarrjes së nxënësit/es gjatë ushtrimeve fizike.  Ndryshimi i ritmit të zemrës së nxënësit/es. Brenda grupit diskutohet për këto ushtrime. Të gjitha këto ushtrime gjenden në faqet 13-14 në tekstin mësimor “Biologjia 11”.  **Grupi 2 –**Punon ushtrime me nivele të ndryshme inteligjence si: shpjegohet ndryshimi midis termave të sistemit të jashtëqitjes; paraqiten lloje të ndryshme molekulash që kalojnë membranën e këtij aparati; shpjegohet me skemë çfarë ndodh gjatë filtrimit në glomerulën e veshkës; paraqitet një hartë konceptuale për hartimin e një teksti shkencor me të gjitha temat e kapitullit. Ushtrimet e këtij grupi janë në faqet 22 të tekstit mësimor.  **Grupi 3 -**Punohen ushtrime që paraqesin vlerësim njohurish.  Nxënësit zgjedhin termin që përputhet me përshkrimin, ushtrim logjik për dallimin midis termave të çifteve të ndryshme dhe analizë e një skice ku paraqet një sinaps, si dhe një ushtrim që ka të bëjë me ndjeshmërinë ndaj dritës në sy. Këto ushtrime gjenden në faqet 38-39 të Biologjisë 11.  Në një etapë tjetër nxënësit e grupeve këmbejnë punën e tyre. Nxënësve u kërkohet të krahasojnë rezultatet me njëri-tjetrin dhe të korrigjojnë njëri-tjetrin. Më pas, mësuesi/ja krijon grupe të tjera që janë me të njëjtin nivel inteligjence. Secilit grup i jepet nga një ushtrim sipas nivelit të tyre. Nxënësit punojnë dhe përgjigjen. Përgjigjet plotësohen dhe saktësohen edhe nga grupe të tjera, si edhe nga mësuesi/ja. Në fund bëhet një përmbledhje e orës mësimore. Puna me grupe me nivele inteligjence të ndryshme në orën e ushtrimeve është mjaft efikase, sepse nxit kompetencat e të nxënit në bashkëpunim te nxënësit, ku nxënësi/ja mëson nga njohuritë e shokut apo shoqes të tij, si dhe zhvillon kompetencat e të menduarit kritik dhe të pavarur. | | | |
| **Situata quhet e realizuar nëse nxënësi/ja:**  Merr pjesë aktive në zgjedhjen e saj.  Jep përgjigje të sakta në rubrikën “Vlerësim njohurish”.  Skicon saktë, mendon dhe vepron me logjikë.  Diskuton lirisht rreth figurave dhe skicave të paraqitura në ushtrime.  Mban qëndrim gjatë diskutimit. | | | |
| **Vlerësimi:**  Mësuesi/ja përdor teknikën e vlerësimit të nxënësit/es nga nxënësi/ja. Mban shënime në evidencë për disa prej nxënësve lidhur me saktësinë dhe zgjidhjen e ushtrimeve. Nxënësit vlerësohen për kontributin e tyre gjatë punës në grupe, për përgjigjet e dhëna dhe lirshmërinë në korrigjim. | | | |
| **Detyrë dhe punë e pavarur**  Nxirrni nga libra të tjerë ushtrime të këtyre kapituj, i zgjidhni ato dhe sillini në klasë. | | | |

|  |  |  |  |
| --- | --- | --- | --- |
| **Fusha:** Shkencat natyrore | **Lënda:** Biologji | **Shkalla:** 5 | **Klasa:** 11 |
| **Tema mësimore: Punë praktike** Të zbulojmë se si përgjigjen sythet ndaj dritës (AFTËSI) | | **Situatat e të nxënit:** Interpretim dhe vlerësim, studim i vëzhgimit se cila pjesë e sythit është e ndjeshme ndaj dritës | |
| **Rezultatet e të nxënit të kompetencave të fushës sipas temës mësimore**  **Nxënësi/ja:**   * Përdor teknika, aparatura, materiale biologjike * Planifikon ecurinë e punës  - realizon vëzhgime, matje dhe regjistrime;  - interpreton dhe vlerëson të dhëna e vëzhgime. | | **Fjalë kyçe:**  - Klinostat | |
| **Burimet:**  - Pjatë petri - Pambuk - Letër filtri - Fara fasuleje ose bizeleje  - Klinostat | | **Lidhja me fushat e tjera ose me temat ndërkurrikulare:**  - TIK  - Anatomi | |
| **Përshkrimi kontekstual i situatës:**  Nëpërmjet realizimit të eksperimentit tregohet se si përgjigjen ndaj dritës sythat e një bime të dhënë ose të bimëve të ndryshme. | | | |
| **Metodologjia dhe veprimtaritë e nxënësve** Punë individualeMësuesi/ja orienton nxënësit për realizimin e veprimtarisë praktikesipas këtij planifikimi: 1. Etiketoni tri pjata petri, A,B,C. Mbuloni fundin e secilës pjatë me pambuk ose letër filtri dhe vendosni mbi të afërsisht gjashtë fara fasuleje ose bizeleje në secilën prej tyre.  2. Të tria pjatat duhet të jenë në vend të ngrohtë për një ose dy ditë dhe u hidhet pak ujë.  3. Pjatën A vendoseni në një kuti pa dritë, vetëm me një të çarë që të hyjë drita.  4. Pjatën B vendoseni mbi një klinostat që rrotullon më ngadalë fidanët, kështu që drita i bie mbi të gjitha anët. Kjo bëhet disa herë në ditë 5. Pjata C vendoset në një kuti të errët.  6. Të gjitha pjatat ujiten një javë rresht.  7. Realizohet vizatimi për secilën pjatë. | | | |
| **Pyetje për diskutim:** 1- Si iu përgjigjën dritës që u vinte nga njëra anë fidanët e pjatës A? 2- Përse pjata B u vendos mbi një klinostat?  3- Shpjegoni çfarë ka ndodhur me fidanët e pjatës C. | | | |
| **Situata quhet e realizuar nëse nxënësi/ja**:  Merr pjesë aktive në zgjidhjen e saj.  Jep përgjigje të sakta për pyetje që dalin gjatë punës.  Interpreton mirë.  Vëzhgon dhe analizon mirë punën.  U përgjigjet drejt pyetjeve të punës praktike. | | | |
| **Vlerësimi:**  Mbështetet në rezultatet e të nxënit të kompetencave të fushës sipas temës mësimore.  Mësuesi/ja përdor teknikën e vlerësimit të nxënësit/es nga nxënësi/ja. Mban shënime në evidencë për disa prej nxënësve lidhur me saktësimin e interpretimit të veprimtarisë praktike. | | | |
| **Detyrë dhe punë e pavarur:** Plotësohen fletoret e punës praktike dhe interpretohen rezultatet. | | | |